Birmingemning "Aston Villa" jamoasi "Vest Bromvich"dan tajribali himoyachi Jolen Leskottni xarid qildi. Jamoa rasmiy saytida xabar berilishicha, 33 yoshli bu futbolchi bilan 2 yillik shartnoma tuzilgan. Shu tariqa, Leskott birmingemliklar safiga yozgi transferlar vaqtida kelib qo‘shilgan o‘n birinchi futbolchiga aylandi. Ma’lumot uchun, Leskott o‘z vaqtida "Manchester Siti" va "Everton" kabi jamoalar safida ham yorqin faoliyat ko‘rsatgandi.